KKP ตั้งบริษัทย่อย “Phatra Asset Management (Cayman) Limited”
KKP ตั้งบริษัทย่อย “Phatra Asset Management (Cayman) Limited” หวังรับรองธุรกิจหลักทรัพย์จัดการกองทุนในต่างประเทศ ซึ่งอยู่ระหว่างการยื่นคำขอจดทะเบียนเพื่อประกอบกิจการ
2 ก.ย. 2559

นายอภินันท์ เกลียวปฏินนท์ ประธานเจ้าหน้าที่บริหารและกรรมการผู้จัดการใหญ่ ธนาคารเกียรตินาคิน จำกัด (มหาชน) หรือ KKP เปิดเผยว่า การจัดตังบริษัทย่อยใหม่ เพื่อเป็นการเพิ่มบริการและผลิตภัณฑ์ทางการเงินและการลงทุนในด้านการให้บริการ Wealth Management ให้เต็มรูปแบบและครบวงจร และเพิ่มทางเลือกในการลงทุนให้กับลูกค้าของกลุ่มธุรกิจการเงินเกียรตินาคินภัทร
ทั้งนี้ธนาคารจึงได้จัดตั้งบริษัท Phatra Asset Management (Cayman) Limited ขึ้นเพือรองรับการดำเนินธุรกิจหลักทรัพย์จัดการกองทุนในต่างประเทศ อยู่ระหว่างการยื่นคำขอจดทะเบียนเพื่อประกอบกิจการ ทุนจดทะเบียน 50,000 ดอลลาร์สหรัฐ โดย บริษัท ทุนภัทร จำกัด (มหาชน) ถือหุ้นจำนวนร้อยละ 100 ของจำนวนหุ้นที่จำหน่ายได้แล้วทั้งหมด